
诇讚讜讚 诪讝诪讜专. 诪砖诪注 转讞诇讛 讛讬讛 诇讚讜讚 专讜讞 讛拽讜讚砖 讜讗讞''讻 诪讝诪讜专: 诪讝诪讜专 诇讚讜讚. 诪砖诪注 诪转讜讱 讛诪讝诪讜专 讘讗讛 砖讻讬谞讛 诇讚讜讚: 诇诇诪讚 诪讻讗谉 讻讜'. 诪讻讗谉 讗转讛 诇诪讚 讜讙诐 诪驻住讜拽 讗讞专 诪讜讻讬讞 砖谞讗诪专 讜注转讛 拽讞讜 诇讬 诪谞讙谉 讜讙讜': 砖诪讞讛 砖诇 诪爪讜讛. 讻讬 讛讱 讚拽讞讜 诇讬 诪谞讙谉 砖讛讬讛 诪转讻讜讬谉 砖转砖专讛 注诇讬讜 砖讻讬谞讛: 讜讻谉 诇讞诇讜诐. 讗诐 讛讜诇讱 诇讬砖谉 诪转讜讱 砖诪讞讛 专讜讗讛 讞诇讜诐 讟讜讘: 讛讗 讘专讘讛. 爪专讬讱 诇诇诪讜讚 诪转讜讱 讚讘专 砖诪讞讛: 砖注诪讚讜 注诇 讛讬诐. 诇讗讞专 砖注讘专讜 讻讚讻转讬讘 (转讛诇讬诐 拽讬讚) 讛讬诐 专讗讛 讜讬谞讜住 讜讛转驻诇诇讜 诇讗 诇谞讜 驻谉 讬注讘讜专 驻专注讛 讜讞讬诇讜 讗讞专讬讛诐: 讬讛讜砖注 讜讻诇 讬砖专讗诇 讗诪专讜讛讜. 讻诇讜诪专 讗祝 讬砖专讗诇 讜讬讛讜砖注 讗诪专讜讛讜 讜讻谉 驻讬专砖 专讘讬谞讜 讜诇讗 谞讛讬专讗 诇讬 砖讗诐 讻谉 讘讻讜诇谉 讗转讛 爪专讬讱 诇驻专砖 讻谉 讜讗诐 讻谉 诪讗讬 讘讬谞讬讬讛讜 讜讘讬谉 讞讻诪讬诐 砖讗讜诪专讬诐 谞讘讬讗讬诐 砖讘讬谞讬讛谉 讗诪专讜讛讜 讜讻讜' 讜讗转讬 诇诪讬诪专 讚讻诇 讛谞讬 讚讗诪专谉 诇注讬诇 讗诪专讜讛讜 注诇 爪专转谉 砖讛专讬 转拽谞讜讛讜 谞讘讬讗讬诐 诇讻讱 讗诇讗 讻诇 讗讞讚 诪谉 讛转谞讗讬诐 讛讻讬 拽讬诐 诇讬讛 诪专讘讬讛: 讛诇诇讜讬讛 专讬砖 驻讬专拽讗. 讻讜诇讛讜 讛谞讱 讚住驻专 转讛诇讬诐 砖讗讬谉 讘讜 讻讬 讗诐 讗讞转 诇讘讚讜 讘讬谉 驻专拽 诇驻专拽 讗讘诇 诪拽讜诐 砖讬砖 砖谞讬 驻注诪讬诐 讛诇诇讜讬讛 讘讬谉 驻专拽 诇驻专拽 诇讗 驻诇讬讙讬 专讘 讞住讚讗 讜专讘讛 讘专 专讘 讛讜谞讗 讚讞讚 诪诇注讬诇 讜讞讚 诪诇专注: 拽专讗讬 诪讜住讬驻讬谉. 讘注诇讬 诪拽专讗 诪讜住讬驻讬谉 讗祝 讗诇讜:



转讜住驻讜转



砖注讜诪讚讬诐 讘讘讬转 讛' 讘讞爪专讜转 讘讬转 讗诇讛讬谞讜 讛诇诇讜讬讛 讚讘转专讬讛 专讬砖 驻讬专拽讗. 讜诇讗 讙专住讬谞谉 讛注讜诪讚讬诐 讘讘讬转 讛' 讘诇讬诇讜转 讚讗诐 讻谉 讛''诇 诇诪讬谞拽讟 讬讘专讻讱 讛' 诪爪讬讜谉 砖讝讛讜 驻住讜拽 诇诪注诇讛 诪讛诇诇讜讬讛 讜诇讗 讛''诇 诇诪讬谞拽讟 砖诇砖讛 驻住讜拽讬诐 诇诪注诇讛 诇讻讱 谞专讗讛 讚讙专住讬谞谉 讻讚驻专讬砖讬转 讜诇驻讬 讝讛 讗谞讜 爪专讬讻讬谉 诇讜诪专 讘讜 讛诇诇讜讬讛 讛诇诇讜 讗转 砖诐 讛' 讛诇诇讜 注讘讚讬 讛' 砖注讜诪讚讬诐 讘讘讬转 讛' 讜讙讜' 砖诇诪注诇讛 诪讝讛 讗讬谞讜 转讞诇转 讛诪讝诪讜专 讚诇讗 讬转讻谉 砖讬讛讬讛 讛诪讝诪讜专 砖谞讬 驻住讜拽讬诐 讜注讜讚 讚讗诪专讬' 讘诪讚专砖 拽诪''讝 诪讝诪讜专讬诐 讬砖 讘住驻专 转讛诇讬诐 讻谞讙讚 砖谞讜转 讬注拽讘 讗诇讗 讛讜讗 住讜驻讜 砖诇 砖讬专 讛诪注诇讜转 讛谞讛 讘专讻讜 讜讙讜' 讜讗转讬 砖驻讬专 讚拽讗诪专讬谞谉 诇拽诪谉 专讘 讗讞讗 讘专 讬注拽讘 讚诪转讞讬诇 讛诇诇 讛讙讚讜诇 诪讻讬 讬注拽讘 讘讞专 诇讜 讬讛 讚讛讜讬 转讞诇转 讛诪讝诪讜专 讚讘注''讗 诇讗 讬转讻谉 砖讛讬讛 诪转讞讬诇 讛诇诇 诪讗诪爪注 讛诪讝诪讜专:

专讘讬谞讜 讞谞谞讗诇

注谞讬谉 讚讛诇诇讜讬讛 讻住讬讛 讬讚讬讚讬讛 讚讘讜专 讗讞讚 讛讜讗. 



转"砖 讬讚讬讚讬讛 谞讞诇拽 诇砖谞讬诐 诇驻讬讻讱 讬讚讬讚 讞讜诇 讬讛 拽讜讚砖:




讗诪专 专"讬 讘谉 诇讜讬 讘注砖专讛 讚讘专讬诐 谞讗诪专 住驻专 转讛诇讬诐 讘谞爪讜讞 讘谞讙讜谉 讘诪砖讻讬诇 讘诪讝诪讜专 讘砖讬专 讘讗砖专讬 讘转驻诇讛 讘转讛诇讛 讘讛讜讚讗讛 讘讛诇诇 讙讚讜诇 砖讘讻讜诇谉 讛诇诇讜讬讛 砖讻讜诇诇 砖诐 讜砖讘讞 讘讘转 讗讞转:
转"专 砖讬专 砖讘转讜专讛 诪砖讛 讜讬砖专讗诇 讗诪专讜讛 讘砖注讛 砖注诪讚讜 注诇 讛讬诐 讛诇诇 讝讛 讛诇诇讜讬讛 讛诇诇讜 注讘讚讬 讛' 谞讘讬讗讬诐 转拽谞讜讛讜 砖讬讛讜 讗讜诪专讬谉 注诇 讻诇 驻专拽 讜注诇 讻诇 爪专讛 砖谞讙讗诇讬谉 诪诪谞讛 讜讻讜' 专"诪 讗讜诪专 讻诇 砖讬专讜转 砖讘转讬诇讬诐 讚讜讚 讗诪专谉 讻讜' 注讚 讜讻讬 驻住诇 诪讬讻讛 注讜诪讚 讘讘讻讬 讜讬砖专讗诇 讗讜诪专讬谉 砖讬专讛 讜驻砖讜讟讛 讛讬讗:




转谞讬讗 讻诇 砖讬专 讛讗诪讜专 讘转诇讬诐 讘诇砖讜谉 讬讞讬讚 讚讜讚 讗诪专讜 讘驻谞讬 注爪诪讜 讜讻诇 讛讗诪讜专 讘诇砖讜谉 专讘讬诐 讻谞讙讚 爪讘讜专 讗诪专讜 讜讻诇 讛讗诪讜专 讘谞爪讜讞 讘谞讬讙讜谉 诇注转讬讚 诇讘讜讗 讜讻诇 讛讗诪讜专 讘诪砖讻讬诇 注诇 讬讚讬 转讜专讙诪谉 讗诪专讜 讜讻诇 讛讗诪讜专 诇讚讜讚 诪讝诪讜专 砖专转讛 砖讻讬谞讛 注诇讬讜 讜讗讞专 讻讱 诪讝诪讜专 讜讻诇 讛讗诪讜专 诪讝诪讜专 诇讚讜讚 讗诪专 砖讬专讛 讜讗讞"讻 砖专转讛 注诇讬讜 砖讻讬谞讛 诇诇诪讚讱 砖讗讬谉 讛砖讻讬谞讛 砖讜专讛 诇讗 诪转讜讱 注爪讘讜转 讜讻讜' 注讚 讗诇讗 诪转讜讱 砖诪讞讛 砖谞讗' 讜注转讛 拽讞讜 诇讬 诪谞讙谉 讜讻讜' 讜讻谉 诇讛诇讻讛 讜讻谉 诇讞诇讜诐 讟讜讘 讜讗住讬拽谞讗 讻讬 讛讗 讚专讘讗 诪拽诪讬 讚诇驻转讞 讘砖诪注转讗 讛讜讛 讗诪专 诪讬诇转讗 讚讘讚讬讞讜转讗 拽诪讬 专讘谞谉 诇讘讚讜讞讬 诇讘讬讛讜 讜讛讚专 讛讜讛 讬转讬讘 讘讗讬诪转讗 讜驻转讞 讘砖诪注转讗 讜讻诇 砖讻谉 转诇诪讬讚 讚诇讗 诇讬转讬讘 讗诇讗 讘讗讬诪转讗:
转"专 专讘讬 讗诇讬注讝专 讗讜诪专 讛诇诇 讝讛 诪砖讛 讜讬砖专讗诇 讗诪专讜讛讜 讘砖注讛 砖注诪讚 注诇讬讛诐 驻专注讛 讗诪专讜 讛谉 诇讗 诇谞讜 诪砖讬讘讛 专讜讞 讛拽讚砖 诇诪注谞讬 诇诪注谞讬 讗注砖讛 专' 讬讛讜砖注 讗讜诪专 讬讛讜砖注 讜讬砖专讗诇 讗诪专讜讛讜 讜讻讜' 专' 讗诇注讝专 讛诪讜讚注讬 讗讜诪专 讚讘讜专讛 讜讘专拽 讗诪专讜讛讜 讻讜' 专' 讗诇注讝专 讘谉 注讝专讬讛 讗讜诪专 讞谞谞讬讛 诪讬砖讗诇 讜注讝专讬讛 讗诪专讜讛讜 讻讜' 专' 讬讜住讬 讛讙诇讬诇讬 讗讜诪专 诪专讚讻讬 讜讗住转专 讗诪专讜讛讜 讜讞讻诪讬诐 讗讜诪专讬诐 谞讘讬讗讬诐 砖讘讬谞讬讛诐 转拽谞讜讛讜 砖讬讛讜 讗讜诪专讬谉 讗讜转讜 注诇 讻诇 驻专拽 讜驻专拽 讜注诇 讻诇 爪专讛 讜爪专讛 砖转讘讜讗 注诇讬讛谉 讜诇讻砖谞讙讗诇讬谉 讗讜诪专讬谉 讗讜转讜 注诇 讙讗讜诇转谉:






讛诪讗讬专讬

讛诇诇讜 讬讛 讜谞住 讬讛 讜讬讚讬讚 讬讛 讜诪专讞讘 讬讛 讻诇诐 砖诪讜转 讞诇讜拽讬诐 讛诐 讜诇驻讬讻讱 讗讬谉 讘讛诐 拽讜讚砖 讗诇讗 讛砖诐 诇讘讚 讜转讬讘讛 砖诇驻谞讬讜 讗讬谉 诇讛 砖讜诐 拽讚讜砖讛 讗驻讬诇讜 诇讬拽专讗 谞讟驻诇 诇砖诐 讜诪"诪 诇注谞讬谉 讛讚讬谉 讗讬谞讜 讬讜爪讗 诇谞讜 诪讝讛 讻诇讜诐 砖讗驻讬诇讜 讛讬讜 转讬讘讛 讗讞转 讗祝 讻诇 讛谞讟驻诇 诇砖诐 诇驻谞讬讜 谞诪讞拽:



讻诇 讬讞讬讚 砖讗讬专注转讛讜 爪专讛 讜谞讙讗诇 讛讬诪谞讛 专砖讗讬 诇拽讘讜注 讛诇诇 诇注爪诪讜 讘讗讜转讜 讬讜诐 讘讻诇 砖谞讛 讗诇讗 砖讗讬谞讜 诪讘专讱 注诇讬讜 讜讻谉 讛讚讬谉 讘讻诇 爪讬讘讜专 讜爪讘讜专 讻讱 讛讬讛 讬住讜讚 谞讘讬讗讬诐 诇讗诪专讜 注诇 讻诇 爪专讛 讜爪专讛 讻砖谞讙讗诇讬诐 诪诪谞讛:



讻诇 转诇诪讬讚 砖讬讜砖讘 诇驻谞讬 专讘讜 讜讗讬谉 砖驻转讜转讬讜 谞讜讟驻讜转 诪讜专 转讻讜讬谞讛 专"诇 砖诪讚讘专 讜讗讬谞讜 诪讚讘专 讻专讗讜讬 砖谞讗诪专 砖驻转讜转讬讜 砖讜砖谞讬诐 讜讻讜' 讜诪"诪 讻诇 砖专讜讗讛 讘注爪诪讜 砖砖转讬拽转讜 讬驻讛 诪讚讘讜专讜 讬驻讛 诇讜 砖讬砖转讜拽 讜转讛讬 诇讜 诇讞讻诪讛:



诪讚专讻讬 讛讞讻诪讬诐 讘转讞诇转 诪砖谞转诐 诇驻转讜讞 讗转 讛讛诇讻讜转 讘讚讘专讬 砖诪讞讛 讜诪讬诇讬 讚讘讚讬讞讜转讗 讜讗讞专 讻讱 诇讛讟讬诇 讗讬诪讛 注讚 砖诇讗 讬驻住讬拽讜 诪砖谞转诐 讘讚讘专讬诐 讘讟诇讬诐 讜讛讜讗 砖讗诪专讜 专讘讗 讻讬 讛讜讛 驻转讞 讘砖诪注转讗 讗诪专 诪诇讬 讚讘讚讬讞讜转讗 讜讘讚讬讞讬 专讘谞谉 讜讛讚专 驻转讞 讘讗讬诪转讗 讜讚专讱 讛注专讛 讗诪专讜 讗讬谉 砖讻讬谞讛 砖讜专讛 诇讗 诪转讜讱 注爪讘讜转 讜诇讗 诪转讜讱 注爪诇讜转 讜诇讗 诪转讜讱 砖讞讜拽 讜拽诇讜转 专讗砖 讜讚讘专讬诐 讘讟诇讬诐 讗诇讗 诪转讜讱 讚讘专 砖诪讞讛:





诪讛专砖"讗 - 讞讬讚讜砖讬 讛诇讻讜转

讘讚"讛 讛"讙 砖注讜诪讚讬诐 讻讜' 讚诇讗 讬转讻谉 砖讬讛讗 讛诪讝诪讜专 讘' 驻住讜拽讬诐 讻讜' 注讻"诇 讜讘住驻专 转讛诇讬诐 砖诇驻谞讬谞讜 讬砖 诪讝诪讜专 砖讗讬谉 讘讜 专拽 砖谞讬 驻住讜拽讬诐 讛诇诇讜 讗转 讛' 讻诇 讙讜讬诐 讜讙讜' 讜拽"诇:


讘讗"讚 讜讗"砖 讚拽讗诪专讬谞谉 讻讜' 讚诪转讞讬诇 讛诇诇 讛讙讚讜诇 诪讻讬 讬注拽讘 讘讞专 诇讜 讬讛 讚讛讜讬 转讞诇转 讛诪讝诪讜专 讻讜' 注讻"诇 拽"拽 讚讗讻转讬 拽专讗 讚讻讬 讬注拽讘 讘讞专 讜讙讜' 诇讗 讛讜讛 转讞诇转 讛诪讝诪讜专 讗诇讗 拽专讗 讚诇拽诪讬讛 讛诇诇讜讬讛 讻讬 讟讜讘 讛' 讜讙讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讛诇诇讜讬讛 讜讬讚讬讚讬讛 讜讻住讬讛 讻讜'  讜驻讬专砖讘"诐 讛诇诇讜讬讛 讻诪讜 讛诇讜诇 讻讙讜谉 转讞转讬讛 讜讻诪讜 讻住 讬讛 讻讜' 注"砖 讗讘诇 讗"讻 诇讗 讛讜讛 爪专讬讱 诇驻专砖 诇诪"讚 讗讞讚 讛讜讗 讛诇诇讜讬讛 讘讛诇讜诇讬诐 讛专讘讛 讜谞专讗讛 诇驻专砖 讙讘讬 讻住讬讛 讜讬讚讬讚讬讛 讗' 讛谉 讛讬讬谞讜 谞诪讬 注诇 砖诪讜 砖诇 讛拽讘"讛 讜讻诪讜 讘诪拽专讗 讞讝拽讬讛 讬专诪讬讛 讝讻专讬讛 爪驻谞讬讛 讜注讜讚 专讘讬诐 讜讻谉 专讘讬诐 诪砖诪讜转 讘诪拽专讗 砖住讜驻谉 讗诇 注"砖 砖讬转讜祝 讛砖诐 讻讚讗讬转讗 讘诪讚专砖 讘砖诐 讬砖专讗诇 讜讗讬谉 讞讬诇讜拽 讘驻讬' 砖诪讜转 讗诇讜 讚讘讬谉 诇诪"讚 讗讞讚 讛谉 讜讘讬谉 诇诪"讚 讘' 讛谉 讬讛 讛讜讗 砖诐 讗诇讗 讚诇诪"讚 讗讞讚 讛谉 讻讜诇讜 讞讜诇 砖砖诐 讗讚诐 讛讜讗 注"砖 砖诇 讛拽讘"讛 讜诇诪"讚 砖谞讬诐 讛谉 讬讛讬讛 讬讛 拽讜讚砖 讜诇诪谞"诪 讚讗讬谞讜 谞诪讞拽 专拽 砖讬讻讜诇 诇讻讜转讘讜 讘讘' 砖讬讟讬谉 讗讘诇 讘讛诇诇讜讬讛 讗"讗 诇驻专砖 讻谉 讗诇讗 讘讛诇讜诇讬诐 讛专讘讛 讜讚讜"拽: 


讘注砖专讛 诪讗诪专讜转 砖诇 砖讘讞 讻讜'  谞拽讟 讛讗讬 诇讬砖谞讗 注"砖 砖讘注砖专讛 诪讗诪专讜转 谞讘专讗 讛注讜诇诐 讜讛拽讚讜砖讜转 讘讻"诪 注砖专 讛谉 诇诪注诇讛 讜讙诐 诇诪讟讛 讻诪驻讜专砖 讘专讬砖 诪住讻转 讻诇讬诐 讘讞讚讜砖讬谞讜 讜讛注砖讬专讬 拽讜讚砖 诪讻讜诇诐 讜讝"砖 讙诐 讻讗谉 讚讛诇诇讜讬讛 讙讚讜诇 诪讻讜诇谉 讻讜' 讜拽"诇: 


砖讬专 砖讘转讜专讛 诪砖讛 讻讜'  专"诇 讚讜讚讗讬 讗讬 诇讗 讛讜讛 讗砖讻讞谉 砖讬专转 讛讬诐 诇讙讘讬 诪砖讛 讜讬砖专讗诇 讘转讜专讛 谞讬诪讗 讚讛诇诇 讝讛 诪砖讛 讜讬砖专讗诇 讗诪专讜 砖讛讜讗 讛谞住 专讗砖讜谉 讛谞注砖讛 诇讬砖专讗诇 讜讛讻讬 住讘专 专"讗 诇拽诪谉 讗讘诇 讻讬讜谉 砖诪驻讜专砖 讘讛讜 砖讬专转 讗讝 讬砖讬专 诇讗 谞讬诪讗 讘讛诇诇 讝讛 讚诪砖讛 讜讬砖专讗诇 讗诪专讜 讗诇讗 谞讘讬讗讬诐 砖讘讬谞讬讛谉 讻讜': 


讗诇讗 讻诇 讗诇讜 讻讜'  讚诇讗 讛"诇 诇诪讻转讘 讻诇讜 注讚 讘住讜祝 讻诇 讛住驻专 转讛诇讬诐 讜讚讜讞拽 诇讜诪专 讘讝讛 讚讗讬谉 诪讜拽讚诐 讜诪讗讜讞专 讜诇讻讱 讚专讬砖 诪讬谞讬讛 讻诇 讗诇讜 砖讛谉 讻诇 住驻专 转讛诇讬诐: 


诪砖讛 讜讬砖专讗诇 讗诪专讜讛讜 讘砖注讛 砖注诇讜 讻讜'  讙诐 砖讗诪专讜 砖讬专转 讗讝 讬砖讬专 拽讗诪专 讚讗诪专讜 谞诪讬 讛诇诇 讝讛 讛诪转讜拽谉 诇讬砖专讗诇 注诇 讻诇 驻专拽 讜驻专拽 讻讜' 讻讚诪住讬拽 讘砖讞讬讟转 驻住讞 讜谞讟讬诇转 诇讜诇讘 诪讬讛讜 拽"拽 讛讬讗讱 讗诪专讜 诪砖讛 讜讬砖专讗诇 讘讬转 讗讛专谉 讙讜' 讬讘专讱 讗转 讘讬转 讗讛专谉 讙讜' 讜讛专讬 讗讝 注讚讬讬谉 诇讗 谞讬转谞讛 讛讻讛讜谞讛 诇讗讛专谉 讜讬砖 诇讬讬砖讘 讜拽"诇: 


驻住诇讜 砖诇 诪讬讻讛 注讜诪讚 讻讜'  驻讬' 专砖讘"诐 讚讘讬诪讬 讚讜讚 讛讬讛 讻讜' 讜讬砖专讗诇 讻讜' 讗诇讗 讜讚讗讬 注诇 讛讬诐 谞讗诪专 讻讜' 注"砖 讜爪"注 讚讗"讻 注诇 讛讬诐 谞诪讬 诇讗 讛讬讛 诇讛诐 诇讗诪专讜 诪讛"讟 砖讛专讬 驻住诇 诪讬讻讛 讛讬讛 谞诪讬 讘讬诐 讻讚讚专砖讬谞谉 讘驻' 讞诇拽 讜注讘专 讘讬诐 爪专讛 讝讛 驻住诇 诪讬讻讛 讜讬"诇 讚讘讬诐 讛讬讛 讘住转专 讘讬讚 诪讬讻讛 讜诇讗 讻谉 讘讬诪讬 讚讜讚 砖讻讘专 讛讬讛 驻住诇 诪讬讻讛 诪驻讜专住诐: 


 讻诇 砖讬专讜转 讻谞讙讚 讻讜'  诇讗讜 讚讜讜拽讗 讻诇 砖讬专讜转 讻讜' 讚讜讚讗讬 讬砖 讛专讘讛 讚讗讬谞谉 诪驻讜专砖讬谉 讗诇讗 讻谞讙讚 爪讘讜专 讜讛专讘讛 讚诪驻讜专砖讬谉 谞讙讚 注爪诪讜 讗诇讗 讚驻诇讬讙讬 讘砖讬专讜转 讜转讜砖讘讞讜转 讛谞讗诪专讬诐 住转诪讗: 


 谞讬爪讜讞 讜谞讬讙讜谉 诇注"诇 讻讜'  驻专砖讘"诐 讜诇讗 讬讚注谞讗 讛讬讻讬 诪砖诪注 讻讜' 注"砖 讜谞专讗讛 讚谞讬爪讜讞 讜谞爪讞 讞讚讗 讛讜讗 讜讗诪专讬' 讘专"驻 讻讬爪讚 诪注讘专讬谉 谞爪讞 住诇讛 讜注讚 讗讬谉 诇讜 讛驻住拽 注讜诇诪讬转 谞爪讞 讚讻转讬讘 讻讬 诇讗 诇注讜诇诐 讗专讬讘 讜诇讗 诇谞爪讞 讗拽爪讜祝 讙讜' 讜注"砖 讘讞讬讚讜砖讬谞讜 讜拽"诇:


 讗诪专讜 诇讗 诇谞讜 讛' 讻讜'  注"驻 诪"砖 讜讬住注 诪诇讗讱 讗诇讛讬诐 讗讬谉 讗诇讛讬诐 讘讻"诪 讗诇讗 讚讬讬谉 砖讛讬讜 谞转讜谞讬谉 讘讚讬谉 讗诐 诇讛谞爪诇 讗诐 诇讛讗讘讚 讻讜' 讻驻专砖"讬 讘讞讜诪砖 讜讝讛 砖讛转驻诇诇讜 讘诇砖讜谉 讻驻讜诇 诇讗 诇谞讜 专"诇 诇讗 诇谞讜 讜讘砖讘讬诇谞讜 转爪讬诇谞讜 讛' 讻讬 诇讗 诇谞讜 讝讻讜转 讻讬 讗诐 诇砖诪讱 转谉 讙讜' 诇诪讛 讬讗诪专讜 讛讙讜讬诐 讙讜' 讜专讜讞 讛拽讚砖 诪砖讬讘讛 讚讻谉 讗注砖讛 诇诪注谞讬 讜讻谉 讘讻诇 讛谞讬 讚诪讬讬转讬 讻讜' 讻砖讛讬讜 讘注转 爪专讛 讛转驻诇诇讜 讻谉 诇讗 诇谞讜 讛' 讙讜' 讜讬砖 诇讚拽讚拽 讘讝讛 诇诪讗讬 讚讗诪专讬' 驻"拽 讚讘"讘 讚讜讚 讻转讘 住驻专 转讛诇讬诐 注"讬 讬' 讝拽谞讬诐 讗讚诐 讗讘专讛诐 诪砖讛 讻讜' 讜讛讬讗讱 拽讗诪专讬 讛讻讗 讛谞讬 转谞讗讬 讬讛讜砖注 讗讜 讚讘讜专讛 讗诪专讜 诇讗 诇谞讜 讛' 讙讜' 讜讬讜转专 拽砖讛 诇讛谞讬 转谞讗讬 诪讞讝拽讬讛 讜讞谞谞讬讛 讻讜' 诪专讚讻讬 讜讗住转专 讗诪专讜讛讜 砖讛讬讜 讝诪谉 专讘 讗讞专 讚讜讚 讜诇驻讬专讜砖 专砖"讬 讚诇讗 驻诇讬讙讬 讗诇讗 讻"讗 诪讛谞讬 转谞讗讬 诪讜住讬祝 注诇 讚讘专讬 讞讘专讜 砖讗祝 讝讛 讗诪专讜 谞讬讞讗: 


讛讻诇 诪讜讚讬诐 讘转讛诇转 讛' 讙讜' 讛诇诇讜讬讛 讚讘转专讬讛 专讬砖 驻专拽讗 讻讜'  讜讻谉 讛讜讗 讘住驻专讬 转讛诇讬诐 砖诇谞讜 讚讻诇 讛谞讱 讚讞砖讬讘 讛讻讗 讛讜讜 专讬砖 驻专拽讗 讜讻诇 讛砖讗专 讛诇诇讜讬讛 讛讬讻讗 砖讗讬谞讜 讻"讗 讗讞讚 诇讘讚 讛讜讗 住讜祝 驻专拽讗 讜讛讬讬谞讜 讻专讘 讞住讚讗 讚讻讜诇讛讜 住讜祝 驻专拽讗 讜讬砖 诇转转 讟注诐 诇诪讛 讬爪讗讜 讗诇讜 讚讞砖讬讘 讛讻讗 诪谉 讛讻诇诇 讚讛讻诇 诪讜讚讬诐 讘讛讜 讚讛讜讜 专讬砖 驻讬专拽讗 讜谞专讗讛 讘转讛诇转 讛' 讬讚讘专 讙讜' 住讘专讗 砖诪住讬讬诐 讘转讛诇讛 讻讬讜谉 砖诪转讞讬诇 转讛诇讛 讻诪"砖 讛转讜住' 讘驻"拽 讚讘专讻讜转 讙讘讬 讻诇 驻专砖讛 砖讞讘讬讘讛 注诇 讚讜讚 讻讜' 讜讗"讻 讛诇诇讜讬讛 讚讘转专讬讛 专讬砖 驻专拽讗 讜讘转讗讜讜转 专砖注讬诐 转讗讘讚 住讘专讗 讛讜讗 讚诇讗 讛讜讛 讛诇诇讜讬讛 住讜祝 驻专拽讗 讻讚讗诪专讬谞谉 讘诪讚专砖讜转 砖注"讻 讗讬谉 讗讜诪专讬诐 讛诇诇 讘讬讜诐 砖讘讬注讬 砖诇 驻住讞 诇驻讬 砖谞讟讘注讜 讘讜 讛诪爪专讬诐 讜讛"谞 讗讬谉 诇讜诪专 讛诇诇讜讬讛 注诇 讗讘讬讚转 讛专砖注讬诐 讗诇讗 讚讛讜讛 专"驻 讚讘转专讬讛 讜讻谉 讬"诇 讘诪谞讞诇 讘讚专讱 讬砖转讛 注诇 讻谉 讬专讬诐 专讗砖 讚诪住驻专 讘讗讘讚谉 砖诇 专砖注讬诐 讚讗讬谉 诇讜诪专 讘讛讜 讛诇诇 讗讘诇 讛讜讗 专讬砖 驻讬专拽讗 讚讘转专讬讛 讜讻砖注讜诪讚讬诐 讘讬转 讛' 讛诇诇讜讬讛 讙讜' 讘住驻专讬诐 砖诇讛诐 讛讬讛 专讬砖 驻讬专拽讗 讜讻诪"砖 讛转讜住' 讗讘诇 讘住驻专讬诐 砖诇驻谞讬谞讜 讗讬谞讜 专讬砖 驻讬专拽讗 讗诇讗 砖讛讜讗 专讬砖 驻住讜拽讗 讛诇诇讜讬讛 讻讬 讟讜讘 讛' 讙讜' 讜讛讬讬谞讜 讟注诪讗 讚讗讬 讛讜讛 住讜祝 驻讬专拽讗 讗讜 住讜祝 驻住讜拽讗 讚诇注讬诇 诇讗 讬转驻专砖 讘讜 讻讬 讟讜讘 砖讛讜讗 谞转讬谞转 讟注诐 诇讛诇诇讜讬讛 讜讘砖讻诇 讟讜讘 讙讜' 砖诪住讬讬诐 讘讜 转讛诇转讜 注讜诪讚转 诇注讚 讗讬谉 诇住讬讬诐 讘讜 讛诇诇讜讬讛 讻诪讜 讘转讛诇转 讛' 讙讜' 讻讚诇注讬诇 讜讚讜"拽:





讞讻诪转 砖诇诪讛

转讜住' 讘讚"讛 讛"讙 讜谞讗诪专 诇驻谞讬讜 砖讬专 讞讚砖 爪"诇 砖讬专讛 讞讚砖讛 讜谞"讘 讜讻谉 讛讜讗 讘诪专讚讻讬 诇讛讚讬讗 讚拽讜讚诐 讛诇诇 讗讜诪专讬诐 砖讬专讛 讞讚砖讛 讜讘讘专讻转 讙讗诇谞讜 讻讜' 讗讜诪专讬诐 讚讜拽讗 砖讬专 讞讚砖 诇驻讬 砖拽讗讬 注诇 讛注转讬讚:





专砖"砖

讙诪专讗 讗"转 诪讜专 注讜讘专 讗诇讗 诪专 注讘专. 讗讜诇讬 爪"诇 诪专 讘注专 讜专"诇 讚讛诪讞诇讬祝 讝讗转 讜讗讬谞讜 注讜砖讛 讻谉 (诪诇砖讜谉 讘诪专 讚砖讞讜讟讛 讞讜诇讬谉 爪讚) 讜讛讬讛 诇讘注专 诪诇砖讜谉 讜诇讘谞讜谉 讗讬谉 讚讬 讘注专 讜转讬讘转 诪专 诪砖诪砖转 诇诪注诇讛 讜诇诪讟讛 (注诪砖"讻 讘拽"讗 诇讛讟"讗 住讜祝 专"讛 讚"讛 诪讗讬 注讘讬讚转讬讛) 讗讜 讬"诇 讚讚专讬砖 讻讗诇讜 讻转讬讘 诪诇转 讗讜 拽讜讚诐 转讬讘转 注讜讘专 注"讚 砖讻' 讛转讜讬"讟 讘驻"讙 讚讚诪讗讬 诪"讘 讚"讛 砖讗讬谞讜:



讙诪' 专讘讬 讬讛讜讚讛 讗讜诪专 讬讛讜砖注 讜讬砖专讗诇 讗诪专讜讛讜. 诇讻讗讜专讛 讛谞"诇 讙讬' 讛注"讬 专讘讬 讬讛讜砖注 讗讜诪专 讬讛讜砖注 讻讜' 注拽专讬转 讚讗讬讱 讬拽讚讬诐 讗转 专讘讬 讬讛讜讚讛 诇转谞讗讬 专"讗 讛诪讜讚注讬 讜专讗讘"注 讛拽讜讚诪讬诐 诇讜 讜注讬讬谉 讘"诪 (讚 讘) 讘转讚"讛 讗讬谉 讛讘' 讘住讜驻讜. 砖讜讘 讛转讘讜谞谞转讬 讚讗讜诇讬 住讚专讛 讛讘专讬讬转讗 诇驻讬 住讚专 讗讜诪专讬 讛讛诇诇 注驻"讬 讚注讜转讬讛诐:



转讚"讛 砖注讜诪讚讬诐. 讜诇驻"讝 讗谞讜 爪"诇 讻讬 讛诇诇讜讬讛 讻讜'. 讻爪"诇:





讛讙讛讜转 讬注讘"抓

讛讬讛 专"诪 讗讜诪专 讻诇 转砖讘讞讜转. 谞"讘 注注"讬 (砖砖诐 讛讙讬专住讗 砖讬专讜转 讜转砖讘讞讜转):


转讜住' 讚"讛 讛状讙. 讗谞讜 爪专讬谞讬谉 诇讜诪专 讘讜 讻讜'. 谞"讘 专"诇 讘' 驻住讜拽讬诐 讛诇诇讜 诪讞讜讘专讬诐 诇诪注诇讛 诇砖讬专 讛诪注诇讜转 讛讗讞专讜谉 砖谞诪砖讱 注讚 驻住讜拽 砖注讜诪讚讬诐 讜注讚 讘讻诇诇. 讻讗谉 讛讜讗 住讜祝 诪讝诪讜专. 讜讛诇诇讜讬讛 讻讬 讟讜讘 讚讘转专讬讛 诪转讞讬诇 专"驻 讗讞专. 讜讛谞讛 诇讻讗讜专讛 讛讘讬讗讜 专讗讬讛 讟讜讘讛 诇讚讘专讬讛诐 诪讛讗 讚诇拽诪谉. 讗讬讘专讗 讗讻转讬 诇讗 谞讬讞讗 诪讗讬 讟注诪讗 谞住讬讘 专讗讘"讬 讻讬 讬注拽讘 讘讞专 讜诇讗 讛诇诇讜讬讛 讚专"驻 讛讜讗 (讜讻谉 讛拽砖讛 专砖"讗) 讙诐 讛专讗讬讛 诪谉 讛诪讚专砖 爪"注 诇讬讬砖讘讛 砖讗注"驻 砖诪爪讬谞讜 讙"讻 驻"拽 讚讘专讻讜转 诇诪讛 专讙砖讜 注诐 讗砖专讬 讛讗讬砖 讞讚讗 驻专砖讛 讛讬讗 讗讻转讬 拽诪"讞 讛谉. 讜讗讬 诇讗讜 讚诪住转驻讬谞讗 讗诪讬谞讗 讛讗 讚讛讻讗 专讬砖 驻讬专拽讗 讛讬讬谞讜 专讬砖 驻住讜拽讗. 诇讗驻讬拽讬 住讜祝 驻住讜拽 讚诇讗. 讜讗讬讬讚讬 讚注住讬拽 讘专"驻 住讬专讻讬讛 谞拽讬讟 讜讗转讗 讘砖讬讙专讗 讚诇讬砖谞讗. 讜驻讬专拽讗 讜驻讬住拽讗 讞讚讗 诪讬诇转讗 谞讬谞讛讜. 讜专讗讘"讬 讚谞住讬讘 驻住讜拽 讻讬 讬注拽讘. 讛状讟 诪砖讜诐 讚讛诇诇讜讬讛 讚专"驻 诇讗讜 住讬诪谞讗 讛讜讗 讚讟讜讘讗 讗讬讻讗 讜讻讜诇讬讛 诇讬砖谞讗 砖讻讬讞 讟讜讘讗 讜讗讬讻讗 诇诪讟注讬 讘讬讛. 讜驻住讜拽 砖注讜诪讚讬诐 讘讘讬转 讛' 讚讘转专讬讛 谞诪讬 诪讬讞诇祝 讘诪讝诪讜专 讚诇注讬诇 诪讬谞讬讛 讻诪讜 砖讗讬专注 讻讗谉 讻谞专讗讛 诪转拽讜谉 讛讙讛转 讛转讜住' 讘讝讛. 诪砖"讛 谞拽讬讟 驻住讜拽讗 讚讻讬 讬注拽讘 讚讘专讬专 讜诇讬讻讗 诇诪讟注讬 讘讬讛 讜讻讛"讙 讗砖讻讞谉 讟讜讘讗 讚谞住讘讬 诪讬爪注讗 讚驻' 诇住讬诪谉 讬讚讜注 讻讚讗讬转讗 砖讬诇讛讬 住讜讻讛 (谞"讛 讗') 讜讘驻讬"讟 讚专"讛 (诇': 诇"讗.):





讘谉 讬讛讜讬讚注

讜职讙指讚讜止诇 砖讈侄讘旨职讻只诇旨指诐, '讛址诇职诇讜旨讬指讛旨', 砖讈侄讻旨讜止诇值诇 砖讈值诐 讜职砖讈侄讘址讞 讘旨职讘址转 讗址讞址转. 讛拽讚讬诐 砖诐 诇砖讘讞 诪驻谞讬 讛讻讘讜讚 讗祝 注诇 讙讘 讚讘转讬讘转 '讛址诇职诇讜旨讬指讛旨' 谞专诪讝 讛砖讘讞 拽讜讚诐 讛砖诐.
讜谞专讗讛 诇讬 讘住"讚 专诪讝 讛讻转讜讘 (转讛诇讬诐 拽诪讝, 讗) '讛址诇职诇讜旨 讬指讛旨 讻执旨讬 讟讜止讘 讝址诪职旨专指讛 讗直诇止讛值讬谞讜旨' 驻讬专讜砖 '讛址诇职诇讜旨讬指讛旨' 讛讜讗 讟讜止讘 诪讻讜诇诐 讬注谉 讻讬 讻讜诇诇 讝执诪职专指讛 讛讜讗 讛砖讘讞 讜讙诐 砖诐 讗直诇止讛值讬谞讜旨 砖讛讜讗 砖诐 讬"讛 讜诇讻谉 讛讜讗 讻讬 讟讜讘 诪讻讜诇诐:



讜职注址诇 讻旨指诇 爪指专指讛 讜职爪指专指讛 砖讈侄诇旨止讗 转旨指讘讜止讗 注植诇值讬讛侄诐. 驻讬专砖 专砖"讬 讝"诇 '诇讬砖谞讗 诪注诇讬讗 谞拽讟' 讜注讜讚 谞专讗讛 诇讬 谞拽讬讟 讻谉 诇讜诪专 砖转讬拽谞讜 诇讗讜诪专讜 '注址诇 讻旨指诇 驻旨侄专侄拽 讜旨驻侄专侄拽' 讜讻讜讜谞讜 讘讝讛 砖转讛讬讛 讘讜 转讜注诇转 讘讗诪讬专转讜 讙诐 讻谉 讘注讘讜专 注址诇 讻旨指诇 爪指专指讛 砖转讛讬讛 谞讙讝专转 讘注讜诇诐 砖讈侄诇旨止讗 转旨指讘讜止讗 注植诇值讬讛侄诐 砖讬讙讗诇讜 诪诪谞讛 讘砖讘讬诇 讛讛诇诇 讻讬 讝讻讜转 讝讛 砖诇 讗诪讬专转 讛讛诇诇 讚讜讞讛 讛爪专讛 诪注诇讬讛诐 讜讙诐 讗诐 诪讜讻专讞 砖转讘讗 注诇讬讛诐 讬讛讬讜 谞讙讗诇讬诐 诪诪谞讛 转讻祝.



讚旨指讘指专 讗址讞值专: 讛植专值讬 驻旨执住职诇讜止 砖讈侄诇 诪执讬讻指讛 注讜止诪值讚 讘旨执讘职讻执讬, 讜职讬执砖讉职专指讗值诇 讗讜止诪职专执讬诐 讗侄转 讛址讛址诇旨值诇?. 注讬讬谉 专砖"讬 讜专砖讘"诐 讜注讬讬谉 诪讛 砖讻转讘 诪讛专砖"讗 讜讛专讬"祝 讝"诇 诪讛讗 讚讗诪专讜 专讘讜转讬谞讜 讝"诇 注诇 驻住讜拽 '讜职注指讘址专 讘址旨讬指旨诐 爪指专指讛' (讝讻专讬讛 讬, 讬讗) 注讬讬谉 砖诐.
讜谞专讗讛 诇讬 讘住"讚 讚驻住诇讜 砖诇 诪讬讻讛 诇讗 讛讬讛 诇讜 讚讬谉 注讘讜讚讛 讝专讛 讚诇讗 讛讬讜 注讜讘讚讬诐 讗讜转讜 讗诇讗 讻诪讜 注谞讬谉 讛转专驻讬诐 砖讘讜讟讞讬诐 讘讜 诇讬讚注 诪诪谞讜 注转讬讚讜转 讜谞住转专讜转, 讜讻诪讜 砖讻转讘讜 专讚"拽 讜专诇讘"讙 讜诪讛专"砖 讬驻讛 讜讛讘讬讗 讚讘专讬讛诐 讻诇讬 讬拽专 注诇 谞讘讬讗讬诐 (砖讜驻讟讬诐 讬讝, 讛) 讬注讜讬谉 砖诐.
讜诇讻谉 讻砖注讘专 讘讬诐 诇讗 讛专讙讬砖 讘讜 诪砖讛 专讘讬谞讜 注"讛 注诇 讬讚讬 专讜讞 讛拽讜讚砖 讻讬 诇讗 讛讬讛 注讘讜讚讛 讝专讛 砖讗诐 讛讬讛 注讘讜讚讛 讝专讛 讛讬讛 诪专讙讬砖 讘讜 注诇 讬讚讬 专讜讞 讛拽讜讚砖 讜讙诐 讛讬讛 诪注讻讘 讘讛砖专讗转 砖讻讬谞讛 讜讻诪讜 砖讗诪专讜 讘讗住转专 注"讛 (诪讙讬诇讛 讟讜:) 砖谞住转诇拽讛 诪诪谞讛 砖讻讬谞讛 讻砖谞讻谞住讛 诇诪拽讜诐 砖讬砖 讘讜 注讘讜讚讛 讝专讛.
讜讙诐 诪讛 砖讛讬讛 讘注谞讬谉 讛转专驻讬诐 诇讗 讛讬讜 讘讜讟讞讬诐 讘讜 讛专讘讛 讘谞讬 讗讚诐 讜诇讗 讛讬讜 谞诪砖讻讬诐 讗讞专讬讜 讗诇讗 专拽 诪讬讻讛 讛讬讛 讘讜讟讞 讘讜, 讜诇讻谉 讗祝 注诇 驻讬 砖讛讬讜 讬砖专讗诇 讗讜诪专讬诐 讘讛诇诇 '讻职旨诪讜止讛侄诐 讬执讛职讬讜旨 注止砖值讉讬讛侄诐 讻止旨诇 讗植砖侄讈专 讘止旨讟值讞址 讘指旨讛侄诐' (转讛诇讬诐 拽讟讜, 讞) 讚诪拽诇诇讬诐 讙诐 讛讘讜讟讞讬诐 讗祝 注诇 驻讬 砖讗讬谉 注讜讘讚讬诐 讛谞讛 讜讚讗讬 诪讬讻讛 诇讗 讛讬讛 讗讜诪专 驻住讜拽 讝讛 诇拽诇诇 讛讘讜讟讞讬诐 讘讜, 讗讘诇 讬砖专讗诇 砖讻讜诇诐 讗讬谉 诇讛诐 讬讚讬注讛 注讚讬讬谉 诪讝讛 讻诇诇 讛讬讜 讗讜诪专讬诐 '讻止旨诇 讗植砖侄讈专 讘止旨讟值讞址 讘指旨讛侄诐', 讗讘诇 讘讝诪谉 讚讜讚 讛诪诇讱 注"讛 谞转驻砖讟 注谞讬讬谞讜 讘讬砖专讗诇 讜讛讬讜 专讘讬诐 诪讬砖专讗诇 谞诪砖讻讬诐 讗讞专讬讜 诇讘讟讜讞 讘讜 讚讜拽讗 讜诇讗 诇注讘讜讚 讞"讜 讜诇驻讬 讝讛 讻砖讗讜诪专讬诐 讘讗讜转讜 讝诪谉 '讻止旨诇 讗植砖侄讈专 讘止旨讟值讞址 讘指旨讛侄诐' 讛专讬 讛诐 诪拽诇诇讬诐 注爪诪谉!
讜诇讻谉 讘砖诇诪讗 讗诐 讛讬讛 讛讛诇诇 讛讝讛 谞转拽谉 诇讗讜诪专讜 诪讝诪谉 诪砖讛 专讘讬谞讜 注"讛 讗讬谉 诇讛转驻诇讗 讜诇讜诪专 讗讬讱 讬拽诇诇讜 注爪诪谉 讚讛专讬 注转讛 讛诐 讘讜讟讞讬诐 讘讝讛, 讚讬砖 诇讜诪专 讻讬讜谉 讚讗诪讬专转 讛讛诇诇 讛讝讛 讛讬讗 诪转讜拽谞转 诪讝诪谉 诪砖讛 专讘讬谞讜 注"讛 诇讗 讛讬讜 诪砖谞讬诐 讜诪讘讟诇讬诐 转拽谞转 诪砖讛 专讘讬谞讜 注"讛 讜讛讬讜 诪讜讻专讞讬诐 诇讗讜诪专讜 讗祝 注诇 驻讬 砖讘讗诪讬专讛 讝讜 谞诪爪讗 诪拽诇诇讬诐 注爪诪谉, 讗讘诇 讗诐 谞转拽谉 讗诪讬专转 讛讛诇诇 讘讝诪谉 讚讜讚 讛诪诇讱 注"讛 讗讬讱 专爪讜 诇拽讘诇 转拽谞讛 讞讚砖讛 讝讜 诇讜诪专 讚讘专讬诐 砖讬爪讗 诪讛诐 拽诇诇讛 诇注爪诪谉?!



'谞执爪旨讜旨讞址' 讜职'谞执讙旨讜旨谉', 诇侄注指转执讬讚 诇指讘讜止讗. 讛谞讛 诪讛专砖"讗 驻讬专砖 讟注诐 诇谞讬爪讜讞 讜诇讗 驻讬专砖 讟注诐 诇谞讬讙讜谉. 讜谞专讗讛 诇讬 讘住"讚 讚诇注转讬讚 讬转注诇讛 讛'谞执讙旨讜旨谉' 砖讬讛讬讛 诪谞讙谉 讘讻讬谞讜专 砖诇 砖诪谞讛 谞讬诪讬谉 讜讻诪讜 砖讗诪专讜 专讘讜转讬谞讜 讝"诇 专讘讜转讬谞讜 讝"诇 (注专讻讬谉 讬讙:) 注诇 驻住讜拽 (转讛诇讬诐 讬讘, 讗) '诇址诪职谞址爪值旨讞址 注址诇 讛址砖职旨讈诪执讬谞执讬转' 讜驻专砖谞讜 讛讟注诐 诇诪住驻专 砖诪谞讛 专诪讝 诇讘讬谞讛 砖讛讬讗 住驻讬专讛 砖诪讬谞讬转 讜讗讬谉 讗讞讬讝讛 诇讞讬爪讜谞讬诐 砖诐 讜诪砖诐 讬诪砖讱 诇谞讜 砖驻注 讛讞讬专讜转, 讜诇讻谉 诪讝诪讜专讬诐 砖专诪讝 讘讛诐 讚讘专讬 讚讘专讬诐 砖诇 讛注转讬讚 诇讘讜讗 讗诪专诐 '谞执爪旨讜旨讞址' 讜职'谞执讙旨讜旨谉'.
讜诪讛 砖讗诪专讜 '诪址砖讉职讻旨执讬诇', 注址诇 讬职讚值讬 转旨只专职讙旨职诪指谉, 谞专讗讛 诇讬 讘住"讚 '诪址砖讉职讻旨执讬诇' 讗讜转讬讜转 砖诐 讻诇讬 讚讛诪转讜专讙诪谉 讛讜讗 讻诇讬 砖诇 讛讚专砖谉 砖讘讜 诪砖拽讛 诪讬诐 砖诇 讛讚专砖讛 诇专讘讬诐, 讜讙诐 注讜讚 爪专讬讱 砖讬讛讬讛 讛诪转讜专讙诪谉 诪砖讻讬诇 诇讛讘讬谉 讛讚讘专讬诐 讜诇讛讘讬谞谉 诇专讘讬诐.
讜诪讛 砖讗诪专讜 '诇职讚指讜执讚 诪执讝职诪讜止专', 诪职诇址诪旨值讚 砖讈侄砖讈指专职转指讛 注指诇指讬讜 砖讈职讻执讬谞指讛 讜讗讞专 讻讱 讗诪专 砖讬专讛, 谞专讗讛 诇讬 讘住"讚 注诇 驻讬 诪讛 砖讗诪专讜 讘讝讜讛专 (拽讚讜砖讬诐 讚祝 驻讚) 讚讜讚 讗讞专讗 讗讬转 诇讬讛 诇拽讘"讛 讚讗讬讛讜 诪诪谞讗 注诇 讻诪讛 讗讜讻诇讜住讬谉 注诇讗讬谉 讜诪砖专讬讬谉 讜讻讜' 注讬讬谉 砖诐 讜讛讻讜讜谞讛 注诇 讘讞讬谞转 讛诪诇讻讜转 砖讙诐 讛讬讗 诪讻讜谞讬转 讘砖诐 讚讜讚 讜讛讜讗 住讜讚 讛砖讻讬谞讛 诇讻讱 讚专讬砖 砖驻讬专 讻讗谉 '诇职讚指讜执讚 诪执讝职诪讜止专' 讜'诪执讝职诪讜止专 诇职讚指讜执讚' 注诇 讛砖专讗转 砖讻讬谞讛 砖讙诐 讛讬讗 诪讻讜谞讬转 讘砖诐 讚讜讚.



诇职诇址诪旨侄讚职讱指, 砖讈侄讗值讬谉 讛址砖旨讈职讻执讬谞指讛 砖讈讜止专指讛, 诇止讗 诪执转旨讜止讱职 注址爪职诇讜旨转, 讜职诇止讗 诪执转旨讜止讱职 注址爪职讘讜旨转 讜职诇止讗 诪执转旨讜止讱职 砖讉职讞讜止拽, 讜职诇止讗 诪执转旨讜止讱职 拽址诇旨讜旨转 专止讗砖讈, 讜职诇止讗 诪执转旨讜止讱职 讚旨职讘指专执讬诐 讘旨职讟值诇执讬诐, 讗侄诇旨指讗 诪执转旨讜止讱职 讚旨职讘址专 砖讉执诪职讞指讛 砖讈侄诇 诪执爪职讜指讛. 谞专讗讛 诇讬 讘住"讚 谞拽讬讟 讛拽诇 转讞诇讛 讻讬 注爪讘讜转 诪讗讬住 诪注爪诇讜转, 讜讛砖讞讜拽 诪讗讬住 诪注爪讘讜转, 讜讛拽诇讜转 专讗砖 诪讗讬住 诪砖讞讜拽, 讜讚讘专讬诐 讘讟诇讬诐 诪讗讬住讬 诪谉 拽诇讜转 专讗砖 讻讬 注诇 讬讚讬 讚讘专讬诐 讘讟诇讬诐 谞诪砖讱 讛讗讚诐 诇砖拽专 讜诇砖讜谉 讛专注 讜诇讬爪谞讜转 砖讛诐 讞诪讜专讬诐.
讜谞专讗讛 诇讬 讘住"讚 讚讚讘专讬诐 讗诇讜 讚谞拽讬讟 讻讗谉 谞诪砖讻讬诐 诪谉 讗专讘注讛 讬住讜讚讜转, 讜讛讬讬谞讜 注爪诇讜转 讜注爪讘讜谉 诪讬住讜讚 讛注驻专, 讜讚讘专讬诐 讘讟诇讬诐 诪讬住讜讚 讛专讜讞 讻诪讜 砖讗诪专讜 (讗讜谞拽诇讜住 讘专讗砖讬转 讘, 讝) '专讜旨讞址 诪职诪址诇职诇指讗', 讜砖讞讜拽 诪讬住讜讚 讛讗砖 讜诇讻谉 驻谞讬 讛砖讜讞拽 诪转讗讚诪讬诐, 讜拽诇讜转 专讗砖 诪讬住讜讚 讛诪讬诐 专诪讝 诇讚讘专 拽诇 讛讜讗 注址诇 驻职旨谞值讬 讛址诪指旨讬执诐 讚讛诪讬诐 拽诇讬诐 诇专讚讜祝. 谞诪爪讗 讛诐 讞诪砖讛 讛诪注讻讘讬诐 讛砖专讗转 砖讻讬谞讛 讜讘讛注讚专诐 转砖专讛 砖讻讬谞讛 注诇 讬讚讬 砖讉执诪职讞指讛 砖讈侄诇 诪执爪职讜指讛, 讜讛讬讬谞讜 砖讉执诪职讞指讛 讗讜转讬讜转 讞植诪执砖旨讈指讛 专诪讝 诇讗 转讜注讬诇 讛砖诪讞讛 讗诇讗 专拽 讘讛注讚专 讞诪砖讛 讚讘专讬诐 讛谞讝讻专讬诐.
讜诪讛 砖讗诪专讜 '讜职讻值谉 诇执讚职讘址专 讛植诇指讻指讛' '讜职讻值谉 诇址讞植诇讜止诐 讟讜止讘' 谞诪爪讗 讛砖诪讞讛 转讜注讬诇 诇讛砖专讗转 砖讻讬谞讛 讜诇讞诇讜诐 讜谞专诪讝讜 讘讗讜转讬讜转 '砖讉执诪职讞指讛' 砖讛讜讗 专讗砖讬 转讬讘讜转 诪讜注诇转 砖讻讬谞讛 讞诇讜诐 讛诇讻讛:



讛址诇旨值诇 讝侄讛, 诪执讬 讗植诪指专讜止?. 谞专讗讛 诇讬 讘住"讚 砖讜讗诇 讛址诇旨值诇 讝侄讛 砖讗谞讞谞讜 讗讜诪专讬诐 讘讻讜住 专讘讬注讬 讚诪转讞讬诇 诪谉 '诇止讗 诇指谞讜旨 讛殖' 诇止讗 诇指谞讜旨' (转讛诇讬诐 拽讟讜, 讗) 讗讘诇 砖谞讬 诪讝诪讜专讬诐 专讗砖讜谞讬诐 '讛址诇职诇讜旨讬指讛旨' 讜'讘职旨爪值讗转' (砖诐 拽讬讙-拽讬讚) 驻砖讬讟讗 诇讬讛 讚诪砖讛 专讘讬谞讜 注"讛 讜讬砖专讗诇 讗诪专讜诐, 讜诇讝讛 诪讘讬讗 讚讘专讬 讛转谞讗讬诐 讚讬砖 讗讜诪专讬诐 讙诐 讝讛 讗诪专讜 诪砖讛 讜讬砖专讗诇 讜讬砖 讗讜诪专讬诐 讬讛讜砖注 讜讬砖专讗诇 讜讬砖 讗讜诪专讬诐 讚讘讜专讛 讜讘专拽.
讜诪讛 砖讗诪专讜 讛值诐 讗指诪职专讜旨: '诇止讗 诇指谞讜旨 讛殖' 诇止讗 诇指谞讜旨' 谞专讗讛 诇讬 讚拽专讬注转 讬诐 住讜祝 讛讬转讛 讘诇讬诇讛 讜讻谉 诪驻诇转 讞讬诇 住讬住专讗 讘诇讬诇讛 讚讛讻讜讻讘讬诐 谞诇讞诪讜 讜讻谉 诪驻诇转 讞讬诇 住谞讞专讬讘 讘诇讬诇讛 讜讻谉 讘讛诪谉 '讘址旨诇址旨讬职诇指讛 讛址讛讜旨讗 谞指讚职讚指讛 砖职讈谞址转 讛址诪侄旨诇侄讱职' (讗住转专 讜, 讗) 讜诇讻谉 讻讜诇诐 讗诪专讜 驻住讜拽 讝讛 '诇止讗 诇指谞讜旨 讬职讬指' 砖讛讜讗 专讗砖讬 转讬讘讜转 '诇值讬诇' 砖讛转讞讬诇讜 诪谉 驻住讜拽 讝讛 讜讛诐 讗诪专讜 '讻执旨讬 诇职砖执讈诪职讱指 转值旨谉 讻指旨讘讜止讚' 讜讛砖讬讘 '诇职诪址注植谞执讬 诇职诪址注植谞执讬 讗侄注直砖侄讉讛' 诇诪注谉 砖诐 讛谞讻转讘 讜诇诪注谉 砖诐 讛谞拽专讗 讻讬 讛砖诐 谞讻转讘 讘讬"讛 讜谞拽专讗 讘讗诇"祝 讚诇"转.
讜诪讛 砖讗诪专讜 讬讛讜砖注 讜讬砖专讗诇 讗诪专讜讛讜 诇讻谉 讻驻诇讜 讛讚讘专讬诐 '诇止讗 诇指谞讜旨 诇止讗 诇指谞讜旨' 讚专诪讝讜 注诇 诇"讗 诪诇讻讬 讻谞注谉 讜讛砖专讬诐 砖诇讛诐 砖讙诐 讛诐 诇"讗, 讜讝讛讜 诇止讗 诇指谞讜旨 专讜爪讛 诇讜诪专 诇"讗 诪诇讻讬诐 讬讛讬讜 诇谞讜 讻诪讜 砖谞讗诪专 (讘诪讚讘专 讬讚, 讟) '讻执旨讬 诇址讞职诪值谞讜旨 讛值诐 讜址讛殖' 讗执转指旨谞讜旨' 诇讻讱 讛讝讻讬专 讛' 讘讬谉 诇"讗 讛砖专讬诐 砖诇 诪注诇讛 讜讘讬谉 诇"讗 诪诇讻讬诐 讗砖专 转讞转 讬讚诐, 讜讗祝 注诇 讙讘 讚讛讛诇诇 讗讜诪专讬诐 讗讜转讜 讗讞专 讙讗讜诇转诐 诪谉 讛爪专讛 讛谞讛 讛诐 讬讜讚注讬诐 砖注转讬讚讬谉 诇讘讗 诇讬讚讬 爪专讛 讗讞专转 讗讞专讬 讝讛 讜诇讻谉 讗讜诪专讬诐 诇讗 诇谞讜 讜讻讜' 讚诪讘拽砖讬诐 注诇 爪专讛 讛讗讞专转 讜诇讜诪专 讻诪讜 砖注砖讬转 讘讝讗转 讛爪专讛 讻谉 转注砖讛 讘爪专讛 讗讞专转 讜讻讜诇诐 讻讜谞转诐 讛讜讗 注诇 讚专讱 讝讛.
"讜职注指砖讉执转执讬 诇职讱指 砖讈值诐 讙旨指讚讜止诇 讻旨职砖讈值诐 讛址讙旨职讚止诇执讬诐 讗植砖讈侄专 讘旨指讗指专侄抓" (砖诪讜讗诇 讘' 讝, 讟), 转旨指谞执讬 专址讘 讬讜止住值祝: 讝侄讛 砖讈侄讗讜止诪职专执讬诐: "诪指讙值谉 讚旨指讜执讚" [拽讬讝:]
讛拽砖讛 讛专讬"祝 讜讛诇讗 讗讬谉 讗讜诪专讬诐 诪讙谉 讬爪讞拽 诪讙谉 讬注拽讘 讗诇讗 '诪指讙值谉 讗址讘职专指讛指诐' 讜诇讻谉 讛讜讛 诇讬讛 诇诪讬诪专 讻旨职砖讈值诐 '讛址讙旨指讚讜止诇' 讗植砖讈侄专 讘旨指讗指专侄抓 讚拽讗讬 注诇 讗讘专讛诐 讚讜拽讗 讬注讜讬谉 砖诐.
讜谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讝"诇 (讘砖注专 讛讻讜谞讜转 讘讚专讜砖讬 专讗砖 讛砖谞讛 讚专讜砖 讜讗"讜) 讻讬 讙' 驻注诪讬诐 '讗诇' 砖讛讜讗 住讜讚 诪指讙值谉 [31脳3=93] 讛谉 讛谉 住讜讚 讙' 驻注诪讬诐 '讗诇' 砖讬砖 讘旨职讗直诇止拽值讬 讗址讘职专指讛指诐, 讗直诇止拽值讬 讬执爪职讞指拽 讜值讗诇止拽值讬 讬址注植拽止讘 讻讬 诪谉 讙' 驻注诪讬诐 '讗诇 讗诇 讗诇' 砖讘讙' 驻注诪讬诐 讗直诇止拽值讬 讗直诇止拽值讬 讗直诇止拽值讬 谞诪砖讻讛 讛讗专转诐 诇诪诇讻讜转 讜谞注砖讬转 '诪指讙值谉' 注讚 讻讗谉 讚讘专讬讜 讬注讬讬谉 砖诐 讘讗讜专讱. 谞诪爪讗 砖诐 诪指讙值谉 讻诇讜诇 诪谉 讙' 驻注诪讬诐 讗直诇止拽值讬 讛讗诪讜专讬诐 讘讗讘讜转 讗讱 诇讗 讬讘讗 讻谞讙讚 砖诇砖转诐 诪诪砖 讻讬 谞砖讗专 讗讜转讬讜转 讬"讛 讜诇讝讛 讗诪专 讜职注指砖讉执转执讬 诇职讱指 砖讈值诐 讙旨指讚讜止诇 讻旨职砖讈值诐 讛址讙旨职讚止诇执讬诐 讗植砖讈侄专 讘旨指讗指专侄抓 讘讻祝 讛讚诪讬讜谉 砖讛讜讗 诇拽讜讞 诪谉 砖诇砖讛 砖诪讜转 砖诇 讗直诇止拽值讬 讛讗诪讜专讬诐 讘讙讚讜诇讬诐 砖讛诐 讗址讘职专指讛指诐 讬执爪职讞指拽 讬址注植拽止讘, 讜诇讝讛 讗诪专 讝讛 砖讗讜诪专讬诐 '诪指讙值谉 讚旨指讜执讚'.
讘专诐 注讚讬讬谉 讬砖 诇讚拽讚拽 诇诪讛 谞拽讬讟 讛讗讬 诇讬砖谞讗 '讝侄讛 砖讈侄讗讜止诪职专执讬诐' 讜讛讜讛 诇讬讛 诇诪讬诪专 '讝侄讛 诪指讙值谉 讚旨指讜执讚'? 讜谞专讗讛 诇讬 讘住"讚 讘讛拽讚讬诐 诪讛 砖诪拽砖讬诐 诇诪讛 讗诪专 '讝侄讛 砖讈侄讗讜止诪职专执讬诐 诪指讙值谉 讚旨指讜执讚' 讜讛讜讛 诇讬讛 诇诪讬诪专 '讝侄讛 讗直诇止拽值讬 讚旨指讜执讚' 讻讻转讜讘 讘讚讘专讬 讛讬诪讬诐 (诪诇讻讬诐 讘' 讻, 讛) 讘诪讻转讘 砖砖诇讞 讗诇讬讛讜 讛谞讘讬讗 讝讻讜专 诇讟讜讘 诇讬讛讜专诐 讘谉 讬讛讜砖驻讟 砖讗诪专 '讻止旨讛 讗指诪址专 讛殖' 讗直诇止拽值讬 讚指旨讜执讚 讗指讘执讬讱指' 讚谞诪爪讗 谞讗诪专 讘讜 讗直诇止拽值讬 讚指旨讜执讚 讻诪讜 砖谞讗诪专 讘讗讘讜转? 讜转专爪讜 讚讛谞讘讬讗 讗诪专 讻谉 讜诇讗 讻诇 讬砖专讗诇, 讜注讬讬谉 讘住驻专 砖专砖 讬注拽讘. 讜讗谞讗 注讘讚讗 讗诪专转讬 讝讛 讚讜讞拽 讚诇诪讛 讬讙专注 诪讗诪专 讛谞讘讬讗 砖讗讜诪专 讘专讜讞 讛拽讜讚砖 诪谉 诪讗诪专 讗讬砖讬 讬砖专讗诇?!
讜讗诪专转讬 诇转专抓 讘住"讚 讚注讬拽专 讛讞砖讬讘讜转 讜讛诪注诇讛 讘讝讛 讛讜讗 讻讗砖专 讗讜诪专讬诐 讻谉 讘诪讟讘注 讘专讻讜转 讗讜 讘转驻讬诇讛 砖讗讜诪专讬诐 讝讛 讘转诪讬讚讜转, 讜诇讗 讘住讬驻讜专 讚讘专讬诐. 讜诪讛 砖谞讗诪专 讘讚讘专讬 讛讬诪讬诐 讛讬讛 讚专讱 住讬驻讜专. 讜讛谞讛 诇转讬专讜抓 讛诪驻专砖讬诐 讚转诇讜 讛诪注诇讛 讜讛讞砖讬讘讜转 讘讗诪讬专讛 砖诇 专讘讬诐 讘讝讛 讬转讬讬砖讘 讚拽讚讜拽 讗砖专 讚拽讚拽谞讜 讚诇讛讻讬 谞拽讬讟 专讘 讬讜住祝 讘讛讗讬 诇讬砖谞讗 讝侄讛 砖讈侄讗讜止诪职专执讬诐 '诪指讙值谉 讚旨指讜执讚', 驻讬专讜砖 砖专讘讬诐 讗讜诪专讬诐 '讝侄讛' 诇讗驻讜拽讬 '讗直诇止拽值讬 讚旨指讜执讚' 讘讚讘专讬 讛讬诪讬诐 讚讗诪讬专讛 讝讜 讛讬讗 诪驻讬 讬讞讬讚. 讜讙诐 诇驻讬 讛转讬专讜抓 砖转专爪转讬 讘住"讚 讬转讬讬砖讘 讚拽讚讜拽 讚讗诪专 讝侄讛 砖讈侄讗讜止诪职专执讬诐 讘转诪讬讚讜转 讘诪讟讘注 讘专讻讜转, 诪讛 砖讗讬谉 讻谉 '讗直诇止拽值讬 讚旨指讜执讚' 讗砖专 讘讚讘专讬 讛讬诪讬诐 讗讬谉 讝讜 讗诪讬专讛 转诪讬讚讬转 讘诪讟讘注 讘专讻讛 讗诇讗 讛讜讗 住讬驻讜专 诪注砖讛 砖讛讬讛 砖砖诇讞 诇讜 诪讻转讘 讘诇砖讜谉 讝讛.
讜讛谞讛 诇驻讬 讚讘专讬 专讘讬谞讜 讛讗专"讬 讝"诇 讻讬 砖诐 诪指讙值谉 谞讘谞讛 诪谉 讙' 砖诪讜转 讗直诇止拽值讬, 讛谞讛 讘讝讛 讬讜讘谉 讘住"讚 诪讛 砖讗诪专 讚讜讚 讛诪诇讱 注"讛 (转讛诇讬诐 驻讚, 讬讗) '讘指旨讞址专职转执旨讬 讛执住职转旨讜止驻值祝 讘职旨讘值讬转 讗直诇止拽址讬' 讻讬 讬讚讜注 砖讛转讬讘讛 谞拽专讗转 '讘讬转' 讜讻诪讜 砖讗诪专讜 讘住驻专 讬爪讬专讛 砖诇砖讛 讗讘谞讬诐 讘讜谞讜转 砖砖讛 讘转讬诐 讗专讘注讛 讗讘谞讬诐 讘讜谞讜转 讻"讚 讘转讬诐 讜讻讜'. 讜讝讛讜 '讘职旨讘值讬转 讗直诇止拽址讬' 专讜爪讛 诇讜诪专 讘转讬讘讛 砖诇 讗直诇止拽址讬 砖讗拽讞 转讬讘转 诪指讙值谉 砖讛讬讗 诇拽讜讞讛 诪谉 转讬讘转 讗直诇止拽值讬 讛讗诪讜专讛 讘讗讘讜转.
讜讘诪讚专砖 砖讜讞专 讟讜讘 (诪讚专砖 砖讜讞专 讟讜讘 讟讝, 讜) 讗讬转讗 注诇 驻讬 讝讛 讗诪专 讚讜讚 讛诪诇讱 讗讬谉 诇讬 诇讬砖讘 注诐 讛讙讚讜诇讬诐 讗诪转讬谉 诇讬 注诐 讛拽讟谞讬诐. 讬讛讗 讗讘专讛诐 讬爪讞拽 讜讬注拽讘 讘拽讬讟讜谉 讜诪砖讛 讜讗讛专谉 讘讟专拽诇讬谉 讜讗谞讬 讘住祝 讝讛讜 砖讗诪专 '讘指旨讞址专职转执旨讬 讛执住职转旨讜止驻值祝 讘职旨讘值讬转 讗直诇止拽址讬'. 讜讘诪拽讜诐 讗讞专 驻专砖转讬 讘住"讚 讛讻讜讜谞讛 讻讬 讗讘专讛诐 讬爪讞拽 讜讬注拽讘 讛诐 讘讞讙"转 [讞住讚, 讙讘讜专讛, 转驻讗专转] 讜诪砖讛 讜讗讛专谉 谞爪讞 讜讛讜讚, 讜讚讜讚 讘诪诇讻讜转 砖讛讬讗 住讜驻讗 讚讻诇 讚专讙讬谉 讜讛讬讗 讘住讜讚 砖注专 讜讚诇转 诇讻谉 讛讝讻讬专 讛讗讘讜转 讘诪讜砖讘 讛拽讬讟讜谉 砖讛讜讗 讞讚专 诇驻谞讬诐 诪讟专拽诇讬谉 讻讬 诪谉 讟专拽诇讬谉 谞讻谞住讬谉 诇拽讬讟讜谉 讜诪砖讛 讜讗讛专谉 讘诪讜砖讘 讛讟专拽诇讬谉 讻讬 诪谉 谞爪讞 讜讛讜讚 谞讻谞住讬谉 诇讞讙"转 讜讛讜讗 讘住祝, 讚讛诪诇讻讜转 讛讬讗 讘住讜讚 砖注专. 讜诇驻讬 讛讗诪讜专 讻讗谉 谞驻专砖 讚讘专讬 讛诪讚专砖 讘注谞讬谉 讗讞专 讻讬 讚讜讚 讛诪诇讱 注"讛 诇讗 讝讻讛 诇转讜讗专 讗直诇止拽址讬 砖讛讜讗 谞讝讻专 讘转讞讬诇转 讛讘专讻讛 讗诇讗 讝讻讛 诇转讜讗专 诪指讙值谉 讛谞讝讻专 讘住讜祝 讛讘专讻讛 诇讻谉 讗诪专 讗谞讬 讘住祝.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 砖注讜诪讚讬诐 讜讻讜' 讜注讜讚 讚讗诪专讬谞谉 讘诪讚专砖. 讜讻"讛 讘诪住' 住讜驻专讬诐 驻讟"讝 讛诇讻讛 讬"讗 讜讘讬专讜砖诇' 驻讟"讝 讚砖讘转:





讞讬讚讜砖讬 讞转"住

讜驻诇讬讙讗 讚讬讚讬' 讗讚讬讚讬' 讻讜' 讙讚讜诇 砖讘讻讜诇谉 讛诇诇讜讬' 砖讻讜诇诇 砖诐 讜砖讘讞 讘讘"讗. 讟专诐 谞讘讜讗 讗诇 讛诪讻讜谉 讗讗诇驻讱 诪讛 砖讞谞谞讬 讛' 讚注 拽讜专讗 诪砖讻讬诇 讻讬 讗诇讜 讛讚' 砖诪讜转 砖讛诐 讗讛讬讛 讛讜讬讛 讗讚谞讬 讗诇讛讬诐 讘"讛 讜讘"砖 讛讙讚讜诇 讛讻讜诇诇讬' 讛诪专讻讘讛 讻讜诇讛 讙讬' 砖诇讛诐 拽爪讞 讜讻砖诪砖驻讬注讬诐 讛爪讬谞讜专讜转 诪讝讛 诇讝讛 讘诪讬诇讗讜转诐 讗讝讬 讬讜专讚 砖驻注 讜讘专讻讛 诇讬砖专讗诇 讜注"讻 驻住讞 讙讬' 拽诪讞 注"砖 讚讜讚讬 讞诪拽 注讘专 注讚 砖讘讗 讘讝专讜注 谞讟讜讬' 讜讛讙讘讬讛诐 诇谞讜谉 砖注专讬 拽讚讜砖讛 讜讛讜爪讬讗诐 诪谞讜谉 砖注专讬 讟讜诪讗讛 讜谞讙讚 讝讛 谞讝讻专 谞讜谉 驻注诪讬诐 讬爪讬讗转 诪爪专讬诐 讘转讜专讛 讜讻砖转爪专祝 谞 注诐 驻住讞 谞注砖讛 驻谞讞住 砖讛讜讗 讗诇讬讛讜 砖讗谞讜 诪爪驻讬' 讘诇讬诇讛 讛讝讛 讘讬讜转专 诇讘砖专 注诇 讙讗讜诇讛 注转讬讚讛 讜驻谞讞住 讙讬' 拽爪"讞 讜诇讻谉 讻砖讛讬' 讗讘专讛诐 讘谉 拽' 讜砖专讛 讘转 爪' 讗讝 讞诇拽 讛拽讘"讛 讬讜讚 砖讘砖专讬 诇讘' 讗讜转讬讜转 讜谞转谉 讛' 诇讗讘专诐 讜谞注砖讛 讗讘专讛诐 讜谞砖转讬讬专 诇讛 讛' 讜谞诪爪讗 注转讛 讞' 讗讜转讬讜转 讘砖诪讜转 讗讘专讛诐 砖专讛 讜讻砖转爪专祝 讛讻诇 讛专讬 拽爪"讞 讘诪讬诇讜讬 砖诪讜转 讛谞"诇 讜讗讝 讘驻住讞 谞讜诇讚 讬爪讞拽 讜讗诪专讛 砖专讛 爪讞拽 注砖讛 诇讬 讗诇拽讬诐. 讜讛谞讛 讻诇 讛讚' 砖诪讜转 讛诇诇讜 谞专诪讝讬' 讘转讬讘转 讛诇诇讜讬讛 讻砖转讞诇拽 讛转讬讘讛 诇砖谞讬诐 转诪爪讗 讞爪讬' 讛专讗砖讜谞讛 讛诇诇 讙讬' 住"讛 讻砖诐 讗讚谞讬 讘"讛 讜讞爪讬' 讛砖谞讬' 讜讬讛 讙讬' 讻"讗 讻砖诐 讗讛讬讛 讜讻诇 讛转讬讘讛 讙讬' 驻"讜 讻砖诐 讗诇讛讬诐 讘"讛 讜讗讜转讬讜转 讛讜讬讛 讘转讜讱 讛转讬讘讛 谞讻转讘讬' 诇讛讚讬' 讜砖驻讬专 拽讗诪专 砖讻讜诇诇 砖诐 讜砖讘讞 讘讘转 讗讞转:





诪专讗讬转 讛注讬谉

讗诪专 专讬讘"诇 讘注砖专讛 诪讗诪专讜转 砖诇 砖讘讞 谞讗诪专 住驻专 转讛诇讬诐 讜讻讜'. 讗驻砖专 砖讚讜讚 讛诪诇讱 讗讞讜讝 讘诪' 讜讛诪' 谞拽专讗转 转讛诇讛 砖讛讬讗 诪砖讘讞转 转诪讬讚 诇讛拽讘"讛 讜诇讻谉 注砖讛 讞诪砖讛 住驻专讬诐 谞讙讚 讛' 砖专讜诪讝 诇诪' 讙诐 住驻专 讙讬诪讟专讬讗 砖诐 砖专讜诪讝 诇诪'. 讜讗诪专 注砖专讛 诇砖讜谞讜转 砖诇 砖讘讞 谞讙讚 讬"住 砖诇 诪' 砖讛讬讗 诪砖讘讞转 转讚讬专:





驻转讞 注讬谞讬诐

讙讚讜诇 砖讘讻诇谉 讛诇诇讜讬讛 砖讻讜诇诇 砖诐 讜砖讘讞 讘讘转 讗讞转. 讗驻砖专 讻讬 讛诇诇讜讬讛 讗讜转讬讜转 讛诇诇 讙讬' 讗讚谞讬 讜讗讜转 讜' 讛讜讗 讬讞讜讚 拽讘讛"讜. 讜讗讜转讬讜转 讬"讛 讛诐 诪讜讞讬谉 讚讗讜"讗 讜讝讛讜 砖讻讜诇诇 砖诐 专诪讝 诇砖讻讬谞讛 讻谞讜讚注 讜砖讘讞 诇讬讞讚讛 注诐 讚讜讚讛 讘讛诪砖讻转 讛诪讜讞讬谉 讜讛讞住讚讬诐. 讜讗讞"讱 专讗讬转讬 诇讙讜专讬 讛讗专"讬 讝爪"诇 拽爪转 诪讝讛:


诇讚讜讚 诪讝诪讜专 诪诇诪讚 砖砖专转讛 注诇讬讜 砖讻讬谞讛 讜讻讜' 诪讝诪讜专 诇讚讜讚 诪诇诪讚 砖讗诪专 砖讬专讛 讜讻讜' 讜讘讝讛专 讛拽讚讜砖 讞"讗 讚祝 讟"诇 注"讘 讜讚祝 住"讝 注"讗 讜讞"讘 讚祝 拽"诐 讜讚祝 拽"注 注"讗 讗诪专讜 讚诪讝诪讜专 诇讚讜讚 砖讻讬谞转讗 砖专转讛 注诇讬讜 讘拽讚诪讬转讗 注"砖 讜讝讛 谞注诇诐 诪讛讙讗讜谉 诪讛专"专 讬注讘抓 讝诇讛"讛 讚讗砖转驻讜讱 讞诪讬诪讬 注诇 诪讗谉 讚讗诪专 讚诪讝诪讜专 诇讚讜讚 砖专转讛 注诇讬讜 砖讻讬谞讛 讜讛驻诇讬讗 诇讛转诪专诪专 注诇 讝讛:


讗诇  转拽专讬 诪讜专 注讜讘专 讗诇讗 诪专 注讜讘专. 讬砖 讙讜专住讬谉 讗诇 转拽专讬 诪专 注讜讘专 讗诇讗 诪专 讘讜注专. 讜谞专讗讬转 讙讬专住讗 谞讻讜谞讛 讻诪"砖 讜讗讬谉 砖驻转讜转讬讜 谞讜讟驻讜转 诪专 转讻讜讬谞讛:





砖注专讬 转讜专转 讘讘诇

(拽讬讝 讗) 驻住诇讜 砖诇 诪讬讻讛 注讜诪讚 讘讘讻讬.鈥斪溩ぷ� 驻讬' 专砖"讬 讜专砖讘"诐 讘讞讚 诇讬砖谞讗 讛讜讗 砖诐 诪拽讜诐, 讗讘诇 讘住谞讛' (拽讙 讗) 诪驻讜专砖, 讚驻住诇讜 砖诇 诪讬讻讛 讛讬讛 注讜诪讚 讘讙专讘 讙' 诪讬诇讬谉 诪砖讬诇讛. 诇讻讱 谞专讗讛 讬讜转专 讻驻讬' 砖谞讬 砖讻转讘 专砖讘"诐 讻讗谉.





讬讚 讚讜讚

讻住讬讛 讜讬讚讬壮 讗讞转 讛谉. 注讬讬谉 砖注专 讛诪诇讱 讞"讘 驻状讙 注状讙 驻状讚. 砖讘讬转讜转 讬状讟 讻状讙 注状讙:


讗讬讘注讬' 诇讛讜 讛诇诇讜讬讛 诇专讘 诪讗讬. 转讜诇讚转 讬爪讞拽


砖讬专 砖讘转讜专讛 诪砖讛 讜讬砖专讗诇 讗诪专讜. 讗砖 讚转 讻状讘 注状讚:


讛诇诇 讝讛 诪讬 讗诪专讜 专诪讘"谉 讜诪讙讬诇转 讗住转专 砖讜专砖 专讗砖讜谉 讚祝 讬状讗. 拽谞讗转 住讜驻专讬诐 讚祝 讜讬状讜. 诇讘 砖诪讞 讚祝 讬状讞:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

